SÚHLAS SO SPRACOVANÍM OSOBNÝCH ÚDAJOV

Tento dokument je súčasťou žiadosti o vydanie preukazu študenta UMB.

Meno a priezvisko:

Dátum narodenia:

Svojim podpisom súhlasím s poskytnutím osobných údajov spoločnosti TransData s.r.o., Jašíkova 2, 821 03 Bratislava, IČO 35 741 236 (ďalej len „TransData“) v súlade s § 11 zákona č. 122/2013 Z. z. o ochrane osobných údajov v znení neskorších právnych predpisov na spracovanie mojich osobných údajov (meno, priezvisko, titul, dátum narodenia, trvalý resp. prechodný pobyt, podobizeň, emailová adresa, telefónne číslo, škola, ročník – forma – stupeň štúdia, sériové výrobné číslo preukazu, jedinečné licenčné identifikačné číslo) **na nasledovné účely:**

1. elektronická a grafická výroba preukazu študenta ako bezkontaktnej čipovej karty emitovaná vysokou školou na základe zákona o vysokých školách č.131/2002 a súvisiacich právnych predpisov,
2. zabezpečenie multifunkčného použitia preukazu v externých aplikáciách, ako aj interných aplikáciách vysokej školy,
3. servisné činnosti a riešenie udalostných operácií spojených s preukazom v rámci informačného systému SYSTÉM AKCEPTÁCIE,
4. odovzdanie mojich osobných údajov za účelom spracovanie v rozsahu nevyhnutne potrebnom na dosiahnutie účelov uvedených v písmene a) až c)
5. uskutočňovanie prenosov mojich osobných údajov pre používanie externých funkcionalít preukazu, v rozsahu nevyhnutne potrebnom na dosiahnutie funkčnosti externej funkcionality,
6. za účelom riešenie udalostných operácií spojených s preukazom v rámci dopravných funkcionalít, sú osobné údaje sprístupnené na čítanie zmluvným dopravcom spoločnosti TransData, ktorých aktuálny zoznam sa nachádza na webových stránkach spoločnosti TransData www.preukazstudenta.sk,
7. spravovať, spracovávať a archivovať osobné údaje počas doby trvania právneho vzťahu medzi vysokou školou a študentom (t.j. počas doby štúdia študijného programu v zmysle § 65 a § 66 zákona 131/2002),
8. poskytnuté osobné údaje budú archivované a likvidované v súlade s platnými právnymi predpismi a platným spisovým a skartačným poriadkom spoločnosti TransData.

Zároveň svojim podpisom potvrdzujem, že:

* pred podpisom tohto súhlasu som bol/a oboznámený/á zo strany TransData s účelmi spracovania mojich osobných údajov a zároveň mi boli poskytnuté všetky informácie v súlade s § 15 zákona č. 122/2013 Z. z.,
* všetky mnou uvedené údaje sú pravdivé a úplné, plne zodpovedám za to, že mnou predložené potvrdenia a doklady pre získanie Preukazu študenta zodpovedajú skutočnosti a nárok na jeho vystavenie je teda uplatnený oprávnene,
* v prípade uvedenia nepravdivých údajov zodpovedám za mnou vzniknutú škodu v súlade s ustanoveniami Občianskeho zákonníka
* súhlasím so zasielaním informácií o používaní Preukazu študenta na mnou uvedenú e-mailovú, poštovú adresu a som povinný, čo najskôr nahlásiť jej prípadnú zmenu.

Tento mnou udelený súhlas platí počas trvania právneho vzťahu medzi vysokou školou a študentom. Po uplynutí tejto doby je TransData povinný elektronické údaje bezpečným spôsobom zlikvidovať a vytvoriť o tom protokol. Protokol musí obsahovať: rozsah likvidovaných osobných údajov, dátum a spôsob likvidácie a meno a podpis osoby, ktorá likvidáciu vykonala.

Osobné údaje sú spracúvané prostredníctvom automatizovaných, čiastočne automatizovaných, alebo neautomatizovaných prostriedkov spracúvania, pričom sa uplatňujú primerané technické, organizačné a personálne bezpečnostné opatrenia zodpovedajúce spôsobu spracúvania, ktoré sú deklarované formou Bezpečnostného projektu na ochranu osobných údajov. Osobné údaje spracúvajú len oprávnené osoby, ktoré boli náležitým spôsobom poučené.

Zároveň svojim podpisom beriem na vedomie, že som oprávnený postupovať podľa § 28 zákona č. 122/2013 Z. z a teda môžem tento súhlas písomne odvolať, ak TransData bude konať v rozpore s podmienkami uvedenými v tomto súhlase.

V Banskej Bystrici dňa Podpis študenta: